  Виталий Пронин 6 мурт гинэ татчы кыльыны соглаш луиз, соос пӧлысь 1-ез - Выль ар уе.Выль ар азьын Ижысь Октябрь ёросын усьтӥськиз сазьтӥськонни, выль сямен сое медицинской освидетельствованиея кабинет нимазы. Тол каникулъёс дыръя отчы 130 пала кудӟемъёсты вуттылӥзы ни.Ог 3 ар талэсь азьло Ижысь вань медвытрезвительёс пытсамын вал. Но улон возьматӥз: соостэк уг луы. МВД-ысь калыкез кышкытлыклэсь утёнъя ёзэн кивалтӥсь Сергей Козлов верамъя, полицейскойёс урамъёсысь нуналлы быдэ ог 250 юэмъёсты калто. Ёросъёсысь кышкытлыклэсь утиськонъя ёзъёсын соосты возьыны, тазалыксэс чакланы луонлык ӧвӧл.Выль усьтӥськем кабинетын югдурез чакласьёсын ӵош ужа эмъясь но. Татчы вуттэмъёслэсь со вирысьтызы кудӟытӥсь юонъёслэсь кӧнязэ мерта, вирзӥбетсэс, сюлэмзэс эскере. Адями сазьтӥськытозяз татчы кыльыны мылкыд каре ке - кельто. Огдыре 20 муртлы тырмымон инты чакламын.Выль ар праздникъёс дыръя сазьтӥськонниын чус дыръёс ӧй вал. Но тросэз юэмъёс эмъясьёс учкем бере ас мылкыд каремзыя доразы кошкизы. 6 мурт гинэ татчы кыльыны соглаш луиз, соос пӧлысь 1-ез - Выль ар уе.Сазьтӥськонни усьтӥсь-кемен валче городысь больницаослы но капчигес йӧтэ. Угось вазен зол кудӟемъёсты отчы вуттылӥзы. Тазалыкез утёнъя министр Алексей Чуршин мылкыдзэ вера: медвытрезвительёсты усьтоно элькунысьтымы мукет городъёсын но.Элина Кумачёва Туспуктэм вотэсысь кутэмын Теги: тазалыкезутён Удмуртиезазинтон  